CELEX: 31991R0578
Language: el
Date: 1991-03-04 00:00:00
Title: Κανονισμός (ΕΟΚ) αριθ. 578/91 του Συμβουλίου της 4ης Μαρτίου 1991 για την παράταση ισχύος του προσωρινού δασμού αντιντάμπινγκ στις εισαγωγές ταινιών ηχογράφησης σε κασέτες, καταγωγής Ιαπωνίας, Δημοκρατίας της Κορέας και Χονγκ Κονγκ

Avis juridique important

|

31991R0578

Κανονισμός (ΕΟΚ) αριθ. 578/91 του Συμβουλίου της 4ης Μαρτίου 1991 για την παράταση ισχύος του προσωρινού δασμού αντιντάμπινγκ στις εισαγωγές ταινιών ηχογράφησης σε κασέτες, καταγωγής Ιαπωνίας, Δημοκρατίας της Κορέας και Χονγκ Κονγκ  

Επίσημη Εφημερίδα αριθ. L 065 της 12/03/1991 σ. 0020 - 0020

ΚΑΝΟΝΙΣΜΟΣ ( ΕΟΚ ) αριθ . 578/91 ΤΟΥ ΣΥΜΒΟΥΛΙΟΥ  της 4ης Μαρτίου 1991  για την παράταση ισχύος του προσωρινού δασμού αντιντάμπινγκ στις εισαγωγές ταινιών ηχογράφησης σε κασέτες, καταγωγής Ιαπωνίας, Δημοκρατίας της Κορέας και Χονγκ ΚονγκΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό του Συμβουλίου ( ΕΟΚ ) αριθ . 2423/88 της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 11,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 3262/90 της Επιτροπής ( 2 ) επέβαλε προσωρινό δασμό αντιντάμπινγκ στις εισαγωγές ταινιών ηχογράφησης σε κασέτες, καταγωγής Ιαπωνίας, Δημοκρατίας της Κορέας και Χονγκ Κονγκ -  ότι η εξέταση των γεγονότων δεν έχει ακόμα ολοκληρωθεί και ότι η Επιτροπή πληροφόρησε τους εξαγωγείς που είναι γνωστό ότι ενδιαφέρονται σχετικά με την πρόθεσή της να προτείνει παράταση της ισχύος του προσωρινού δασμού για πρόσθετη περίοδο που δεν  υπερβαίνει τους δύο μήνες -  ότι οι εξαγωγείς δεν διατύπωσαν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η ισχύς του προσωρινού δασμού αντιντάμπινγκ στις εισαγωγές ταινιών ηχογράφησης σε κασέτα, καταγωγής Ιαπωνίας, Δημοκρατίας της Κορέας και Χονγκ Κονγκ, ο οποίος επεβλήθη με τον κανονισμό ( ΕΟΚ ) αριθ . 3262/90, παρατείνεται για περίοδο που δεν  υπερβαίνει τους δύο μήνες .  Με την επιφύλαξη του άρθρου 11 του κανονισμού ( ΕΟΚ ) αριθ . 2423/88 ή κάθε άλλης μεταγενέστερης αποφάσεως του Συμβουλίου, εφαρμόζεται μέχρι ισχύος πράξεως του Συμβουλίου με την οποία θα θεσπίζονται οριστικά μέτρα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 4 Μαρτίου 1991 . Για το Συμβούλιο  Ο Πρόεδρος  J . F . POOS  ( 1 ) ΕΕ αριθ . L 209 της 2 . 8 . 1988, σ . 1 . ( 2 ) ΕΕ αριθ . L 313 της 13 . 11 . 1990, σ . 5 .